section_heading: Povijest
paragraph_text: HS Produkt je osnovan kao IM-metal 1990. godine u vrijeme početka demokratskih promjena u Hrvatskoj. Osnivači i suvlasnici HS Produkta Ivan Žabčić i Marko Vuković su inženjeri strojarstva, a Vuković je glavni dizajner većine proizvoda tvrtke. Tvrtka je bila smještena u gradu Ozlju. Početkom 2001. godine, nakon tržišnog uspjeha u prodaji HS 2000 pištolja na svjetskom tržištu, tvrtka je promijenila ime u HS Produkt i premjestila proizvodne pogone u Karlovac. Sredinom iste godine potpisan je dugogodišnji ugovor s američkom tvrtkom Springfield Inc., koja je generalni zastupnik HS Produkta za sjevernoameričko tržište i koja opskrbljuje američku policiju, vojsku i FBI svojim proizvodima i proizvodima svojih partnera.